Kopulatsioonikork

Kopulatsioonikork ka seemnevedelikukork (inglise keeles mating plug) 
on mitmete suguküpsete isasloomade poolt kopulatsiooni vahendusel peamiselt emassuguelunditesse väljutatud seemnevedelikust moodustuv (hüübinud) tahke korgina toimiv moodustis.Walter Nienstedt, Osmo Hänninen, Antti Arstila, Stig-Eyrik Björkqvist. "Inimese füsioloogia ja anatoomia", Werner Söderström Osakeyhtiö, Kirjastus Medicina, 6 trükk, lk 451, 2011, toimetaja Georg Loogna, tõlkija Heli Kõiv, keeletoimetaja Tiiu Sulsenberg, ISBN 9985-829-36-0.

Hüübiva seemnevedeliku ülesanded pole siiani veel selged, mitmete uurijate arvates saab kopulatsioonikork takistuseks seemnevedeliku väljavoolamisel ja/või edasistel paaritumistel, garanteerides seega isase geneetilise materjali võimalikku edasikandumist viljastumise abiga või ka jättes isasele rohkem aega uusi vastuvõtlikke partnereid otsida.

Sellele räägivad aga vastu mitmed asjaolud:
emased suudavad tekkinud tahkestunud kehavedelikust vabaneda, et teiste isastega paarituda;
kidakärssusside homoseksuaalse kopulatsiooni ajal moodustub samuti hüübinud tahke, kuid seemnevedelikuta kork.Abele LG, Gilchrist S., Homosexual rape and sexual selection in acanthocephalan worms.Lühikokkuvõte,  Science., 1. juuli 1977;197(4298):81-3, veebiversioon (vaadatud 12.06.2014) (inglise keeles)

Roomajatel
Madudel

Madudel on sigimissüsteemidega seotud käitumist vähe uuritud. Uurijate arvates moodustub kopulatsioonikork madude neeru-sugusegmentide eritistest ja suleb lühiajaliselt emaste madude munajuhad.

Seemnevedeliku hüübimist on tuvastatud mitmel sugukonda Natricidae liigitatud maoliigil, näiteks liikidel Nerodia taxispilota, Thamnophis butleri, Thamnophis sauritus, Thamnophis sirtalis, Virginia striatula.Robert L. Smith, Sperm Competition and the Evolution of Animal Mating systems, lk 514 - 515, 1984, Academic Press, Google'i raamatu veebiversioon (vaadatud 12.06.2014) (inglise keeles)

Ka rästikuid loetakse nende maoliikide hulka, kelle kopulatsioonil isaste seemnevedelik emase suguavauses üsna kiiresti pärast seemnepurset kopulatsioonikorgiks hüübib.

 Vaata ka 
kopulatsioon 
mitmikisadus

 Viited 

 Välislingid 
J. Danzy, V. Gutierrez, J. Pampush, ja B. Campbella, Factors Affecting the Distribution of Copulatory Plugs in Rhesus Monkeys (Macaca mulatta) on Cayo Santiago, Folia Primatol (Basel). Nov 2009; 80(4): 264–274., Published online 26. oktoober 2009, doi: 10.1159/000252585, PMCID: PMC2813805, veebiversioon (vaadatud 12.06.2014) (inglise keeles) (inglise keeles)
JUDITH REITMAN, Stopping Malaria With a Chastity Belt, 30. märts 2010, veebiversioon (vaadatud 12.06.2014) (inglise keeles) (inglise keeles)

Selles artiklis on kasutatud ingliskeelset artiklit :en:Mating plug seisuga 12.06.2014.

Kategooria:Bioloogia
Kategooria:Ökoloogia
Kategooria:Zooloogia